寄題郢州白雪樓
作者：梅堯臣
朝代：宋

paragraphs: 楚之襄王問於宋玉，玉時對以郢中歌。
歌爲白雪陽春曲，始唱千人和，再唱百人逐。
至此和者纔數人，乃知高調難隨俗。
後來感槩起危樓，足接浮雲聲出屋。
中古客應無，怊悵鯤魚孟諸宿。
樓傾復構春又春，酒瀉瑠璃烹錦鱗。
青山繞欄看不盡，眼穿盪槳石城人。
去知何在，寒花雨歛自生嚬。
今聞太守新梁棟，試選清喉可動塵。